Document ID: 32005D0647

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 5ης Σεπτεμβρίου 2005 για την κατανομή των ποσοστώσεων εισαγωγής ελεγχόμενων ουσιών βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για την περίοδο από την 1η Ιανουαρίου έως τις 31 Δεκεμβρίου 2005 [κοινοποιηθείσα υπό τον αριθμό Ε(2005) 2036] (Τα κείμενα στην ισπανική, γερμανική, ελληνική, αγγλική, γαλλική, ιταλική, ολλανδική, πολωνική, και σλοβένικη γλώσσα είναι τα μόνα αυθεντικά) (2005/647/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, σχετικά με τις ουσίες που καταστρέφουν τη στιβάδα του όζοντος (1), και ιδίως το άρθρο 7, Εκτιμώντας τα ακόλουθα : (1) Τα ποσοτικά όρια για την κυκλοφορία, στην αγορά της Κοινότητας, των ελεγχόμενων ουσιών καθορίζονται στο άρθρο 4 και στο παράρτημα III του κανονισμού (ΕΚ) αριθ. 2037/2000. (2) Το άρθρο 4 παράγραφος 2 σημείο i) στοιχείο δ) του κανονισμού (ΕΚ) αριθ. 2037/2000 προβλέπει ότι κάθε παραγωγός και εισαγωγέας μεριμνά ώστε να μην διαθέτει στην αγορά ούτε να χρησιμοποιεί για ίδιο λογαριασμό μεθυλοβρωμίδιο μετά τις 31 Δεκεμβρίου 2004. Το άρθρο 4 παράγραφος 4 σημείο i) στοιχείο β) επιτρέπει παρέκκλιση από την απαγόρευση αυτή εφόσον το μεθυλοβρωμίδιο χρησιμοποιείται για να καλυφθούν οι εγκεκριμένες αιτήσεις για εφαρμογές έκτακτης ανάγκης των χρηστών που προσδιορίζονται στο άρθρο 3 παράγραφος 2 σημείο ii). Η ποσότητα μεθυλοβρωμιδίου που έχει εγκριθεί για να καλυφθούν εφαρμογές έκτακτης ανάγκης για την περίοδο από την 1η Ιανουαρίου έως τις 31 Δεκεμβρίου 2005 δημοσιεύεται σε χωριστή απόφαση της Επιτροπής. (3) Το άρθρο 4 παράγραφος 2 σημείο iii) προβλέπει παρέκκλιση από το άρθρο 4 παράγραφος 2 σημείο i) στοιχείο δ) για το μεθυλοβρωμίδιο που παράγεται ή εισάγεται για εφαρμογές υγειονομικής απομόνωσης και προετοιμασίας προ της αποστολής φορτίου. Η ποσότητα του μεθυλοβρωμιδίου που παράγεται ή εισάγεται για τους σκοπούς αυτούς το 2005 δεν πρέπει να υπερβεί τον μέσο όρο του υπολογιζόμενου επιπέδου μεθυλοβρωμιδίου που κάποιος παραγωγός ή εισαγωγέας διέθεσε στην αγορά ή χρησιμοποίησε για ίδιο λογαριασμό για εφαρμογές υγειονομικής απομόνωσης και προετοιμασίας προ της αποστολής φορτίου κατά τα έτη 1996, 1997 και 1998. (4) Στο άρθρο 4 παράγραφος 3 στοιχείο δ) σημείο i) στοιχείο ε) του κανονισμού (ΕΚ) αριθ. 2037/2000 καθορίζεται το συνολικό υπολογιζόμενο επίπεδο υδροχλωροφθορανθράκων που επιτρέπεται να διατεθεί στην αγορά ή να χρησιμοποιηθεί για ίδιο λογαριασμό από παραγωγούς και εισαγωγείς κατά τη χρονική περίοδο από την 1η Ιανουαρίου έως τις 31 Δεκεμβρίου 2005. (5) Η Επιτροπή δημοσίευσε ανακοίνωση προς τους εισαγωγείς ελεγχομένων ουσιών που καταστρέφουν τη στιβάδα του όζοντος στην Ευρωπαϊκή Κοινότητα (2) και έλαβε δηλώσεις σχετικά με τις προθέσεις εισαγωγών για το 2005. (6) Για τους υδροχλωροφθοράνθρακες η κατανομή των ποσοστώσεων σε παραγωγούς και εισαγωγείς πραγματοποιείται σύμφωνα με τις διατάξεις της απόφασης 2002/654/ΕΚ της Επιτροπής, της 12ης Αυγούστου 2002, για τη σύσταση μηχανισμού χορήγησης ποσοστώσεων στους παραγωγούς και στους εισαγωγείς υδροχλωροφθορανθράκων για τα έτη 2003 έως 2009 σύμφωνα με τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου (3). (7) Η ισχύς της απόφασης 2004/176/ΕΚ για την κατανομή των ποσοστώσεων εισαγωγής ελεγχόμενων ουσιών κατά το 2004 έληξε στις 31 Δεκεμβρίου 2004. Με βάση την εμπειρία που αποκτήθηκε από την εφαρμογή της εν λόγω απόφασης και των συναφών εγκρίσεων και για να συνεχίσουν οι ενδιαφερόμενες εταιρείες και φορείς εκμετάλλευσης να επωφελούνται εγκαίρως από το σύστημα εγκρίσεων, ενδείκνυται η παρούσα απόφαση να ισχύσει από την 1η Ιανουαρίου 2005. (8) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη δυνάμει του άρθρου 18 παράγραφος 2 του κανονισμού (ΕΚ) αριθ. 2037/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η ποσότητα των ελεγχόμενων ουσιών της ομάδας I (χλωροφθοράνθρακες 11, 12, 113, 114 και 115) και της ομάδας II (άλλοι πλήρως αλογονομένοι χλωροφθοράνθρακες) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Ευρωπαϊκή Κοινότητα κατά το 2005, προερχόμενη από πηγές εκτός της Κοινότητας, ανέρχεται σε 5 644 000,00 χιλιόγραμμα δυναμικού καταστροφής του όζοντος (ODP). 2. Η ποσότητα ελεγχόμενων ουσιών της ομάδας III (βρωμοφθοράνθρακες-halons) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Κοινότητα το 2005, προερχόμενη από πηγές εκτός Κοινότητας, ανέρχεται σε 31 584 500,00 χιλιόγραμμα ODP. 3. Η ποσότητα ελεγχόμενων ουσιών της ομάδας IV (τετραχλωράνθρακας) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Κοινότητα το 2005, προερχόμενη από πηγές εκτός Κοινότητας, ανέρχεται σε 17 601 428,90 χιλιόγραμμα ODP. 4. Η ποσότητα ελεγχόμενων ουσιών της ομάδας V (1,1,1-τριχλωροαιθάνιο) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Ευρωπαϊκή Κοινότητα κατά το 2005, προερχόμενη από πηγές εκτός της Κοινότητας ανέρχεται σε 500 060,00 χιλιόγραμμα ODP. 5. Η ποσότητα ελεγχόμενων ουσιών της ομάδας VI (μεθυλοβρωμίδιο) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Κοινότητα το 2005, προερχόμενη από πηγές εκτός Κοινότητας για εφαρμογές υγειονομικής απομόνωσης και προετοιμασίας προ της αποστολής φορτίου, ανέρχεται σε 502 736,06 χιλιόγραμμα ODP. 6. Η ποσότητα ελεγχόμενων ουσιών της ομάδας VI (μεθυλοβρωμίδιο) που διέπονται από τον κανονισμό (ΕΚ) αριθ. 2037/2000, για όλες τις χρήσεις εκτός από εφαρμογές υγειονομικής απομόνωσης και προετοιμασίας προ της αποστολής φορτίου και χρήσεις έκτακτης ανάγκης (4), η οποία επιτρέπεται να διακινηθεί ελεύθερα στην Κοινότητα το 2005, προερχόμενη από πηγές εκτός Κοινότητας, ανέρχεται σε 1 587 656,06 χιλιόγραμμα ODP. 7. Η ποσότητα ελεγχόμενων ουσιών της ομάδας VIII (υδροχλωροφθοράνθρακες) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Κοινότητα το 2005, προερχόμενη από πηγές εκτός Κοινότητας, ανέρχεται σε 3 157 554,752 χιλιόγραμμα ODP. 8. Η ποσότητα ελεγχόμενων ουσιών της ομάδας IX (βρωμοχλωρομεθάνιο) που διέπονται από τον κανονισμό (ΕΚ) αριθ. 2037/2000, η οποία επιτρέπεται να διακινηθεί ελεύθερα στην Κοινότητα το 2005, προερχόμενη από πηγές εκτός Κοινότητας, ανέρχεται σε 120 612,000 χιλιόγραμμα ODP. Άρθρο 2 1. Οι ποσοστώσεις εισαγωγής για τους χλωροφθοράνθρακες 11, 12, 113, 114 και 115 και άλλους πλήρως αλογονομένους χλωροφθοράνθρακες κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα I της παρούσας απόφασης. 2. Οι ποσοστώσεις εισαγωγής για τους βρωμοφθοράνθρακες (halons) κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα II της παρούσας απόφασης. 3. Οι ποσοστώσεις εισαγωγής για τον τετραχλωράνθρακα κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα III της παρούσας απόφασης. 4. Οι ποσοστώσεις εισαγωγής για το 1,1,1-τριχλωροαιθάνιο κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα IV της παρούσας απόφασης. 5. Οι ποσοστώσεις εισαγωγής για το μεθυλοβρωμίδιο κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα V της παρούσας απόφασης. 6. Οι ποσοστώσεις εισαγωγής για τους υδροχλωροφθοράνθρακες κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα VI της παρούσας απόφασης. 7. Οι ποσοστώσεις εισαγωγής για το βρωμοχλωρομεθάνιο κατά την περίοδο από την 1η Ιανουαρίου έως τις 31 Δεκεμβρίου 2005 κατανέμονται για τους σκοπούς και στις εταιρείες που αναφέρονται στο παράρτημα VII της παρούσας απόφασης. 8. Οι ποσοστώσεις εισαγωγής για τους χλωροφθοράνθρακες 11, 12, 113, 114 και 115, εκτός από τους πλήρως αλογονομένους χλωροφθοράνθρακες, τους βρωμοφθοράνθρακες (halons), τον τετραχλωράνθρακα, το 1,1,1-τριχλωροαιθάνιο, το μεθυλοβρωμίδιο, τους υδροβρωμοφθοράνθρακες, τους υδροχλωροφθοράνθρακες και το βρωμοχλωρομεθάνιο κατά την περίοδο από την 1η Ιανουαρίου έως τις 31 Δεκεμβρίου 2005 καθορίζονται στο παράρτημα VIII της παρούσας απόφασης. Άρθρο 3 Η παρούσα απόφαση απευθύνεται στις ακόλουθες επιχειρήσεις: Agropest S.A. ul. Górnicza 12/14 PL-91-765 Łódź Albemarle Chemicals Étang de la Gaffette Boulevard Maritime - BP 28 F-13521 Port-de-Bouc Alcobre, SA Luis I, Nave 6-B Polígono Industrial Vallecas E-28031 Madrid Alfa Agricultural Supplies SA 73, Ethnikis Antistaseos str, GR-152 31 Halandri, Athens Fujifilm Electronic Materials Europe Keetberglaan 1A Haven 1061 B-2070 Zwijndrecht Asahi Glass Europe BV World Trade Center Strawinskylaan 1525 1077 XX Amsterdam Nederland Arkema SA Cours Michelet - La Défense 10 F-92091 Paris-La Défense Avantec SA Boulevard Henri-Cahn - BP 27 F-94363 Bry-sur-Marne Cedex BaySystems Iberia Pau Clarís, 196 E-08037 Barcelona Boc Gazy ul. Pory 59 PL-02-757 Warszawa Calorie SA 503, rue Hélène-Boucher ZI Buc - BP 33 F-78534 Buc Cedex Caraïbes Froid SARL BP 6033 Ste-Thérèse, route du Lamentin F-97219 Fort-de-France (Martinique) Cleanaway Ltd Airborne Close Leigh-on-Sea Essex SS9 4EL United Kingdom Desautel SAS (FR) Parc d'entreprises - BP 9 F-01121 Montluel Cedex Dow Deutschland Bützflethersand D-21683 Stade DuPont de Nemours (Nederland) BV Baanhoekweg 22 3313 LA Dordrecht Nederland Dyneon GmbH D-84504 Burgkirchen Empor d.o.o. Leskoškova 9a SI-1000 Ljubljana Etis d.o.o. Tržaška 333 SI-1000 Ljubljana Eurobrom BV Postbus 158 2280 AD Rijswijk Nederland Fenner-Dunlop BV Oliemolenstraat 2 9203 Drachten Nederland GAL Cycle-Air Ltd 3, Sinopis Street Strovolos PO Box 28385 Nicosia Cyprus Galco SA Avenue Carton de Wiart 79 B-1090 Brussels Galex SA BP 128 F-13321 Marseille Cedex 16 Great Lakes Chemical (Europe) Ltd Halebank Widnes Cheshire WA8 8NS United Kingdom Tazzetti Fluids S.r.l. Corso Europa n. 600/a I-10088 Volpiano (TO) Harp International Ltd Gellihirion Industrial Estate Rhondda Cynon Taff Pontypridd CF37 5SX United Kingdom Honeywell Fluorine Products Europe BV Kempenweg 90 Postbus 264 6000 AG Weert Nederland Ineos Fluor Ltd PO Box 13 The Heath Runcorn Cheshire WA7 4QF United Kingdom Laboratorios Miret, SA (LAMIRSA) Géminis, 4. Pol. Ind. Can Parellada E-08228 Les Fonts de Terrassa (Barcelona) Linde Gaz Polska ul. J. Lea 112 PL-30-133 Kraków Matero PO BOX 51744 3508 Limassol Cyprus Mebrom NV Assenedestraat 4 B-9940 Rieme Ertvelde Phosphoric Fertilizers Industry S.A. Thessaloniki Plant, PO Box 10183 GR-54110 Thessaloniki Poż-Pliszka ul. Szczecińska 45 PL-80-392 Gdańsk Prodex-Systems ul. Artemidy 24 PL-01-497 Warszawa P.U.P.H. SOLFUM Sp. z o.o. ul. Wojska Polskiego 83 PL-91-755 Łódź Refrigerant Products Ltd N9 Central Park Estate Westinghouse Road Trafford Park Manchester M17 1PG United Kingdom Rhodia Organique Fine Ltd PO Box 46 St Andrews Road Avonmouth Bristol BS11 9YF United Kingdom Siemens SAS 9, boulevard Finot F-77440 St-ThibaultdesVignes Sigma Aldrich Chemie GmbH Kappelweg 1 D-91625 Schnelldorf Sigma Aldrich Chimie SARL 80, rue de Luzais L'Isle d'Abeau Chesnes F-38297 St-Quentin Fallavier Sigma Aldrich Company Ltd The Old Brickyard New Road Gillingham SP8 4XT United Kingdom SJB Chemical Products BV Wellerondom 11 3230 AG Brielle Nederland Solquimia Iberia, SL Duque de Alba, 3, 1o E-28012 Madrid Solvay Fluor GmbH Hans-Böckler-Allee 20 D-30173 Hannover Solvay Solexis SpA Viale Lombardia 20 I-20021 Bollate MI Syngenta Crop Protection Surrey Research Park Guildford Surrey GU2 7YH United Kingdom Synthesia Espanola, SA Conde Borrell, 62 E-08015 Barcelona UAB Genys Lazdiju, 20 SI-G10 Vilnius Lithuania Unitor ASA Willembarendzstraat, 50 3165 AB Rotterdam/Albrandswaard Nederland Wigmors ul. Irysowa 5 PL-51-117 Wrocław Άρθρο 4 Η παρούσα απόφαση ισχύει από την 1η Ιανουαρίου 2005 και η ισχύς της λήγει στις 31 Δεκεμβρίου 2005. Βρυξέλλες, 5 Σεπτεμβρίου 2005.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 3584
1362
2090
833
802

EuroVoc IDs (Expanded): 3584
1362
2090
833
802

Dataset Source: meu

Split: train